1Isa Almasih bakato kabake pa-ngikuik-pangikuik-Nyo, ”Par-karo-parkaro nan ka manyabaukkan urang babuwek doso, lah musti ka ta-tauk ado. Tapi, cilakolah urang nan lah manyabaukkannyo! 2Labiah elok lai di urang tu, jikok batu panggiliang-an dikabekkan di liyienyo, sudah tu inyo di-ambuangkan masuak lauik, daripado inyo manyabaukkan salah surang, dari urang-urang nan lamah ko, babuwek doso. 3Dek karano itu, ingek-ingeklah! Jikok sudaro angkau babuwek doso, paringekkanlah inyo. Jikok inyo layi manyasa, maohkanlah inyo. 4Jikok dalam sa-ari, inyo tujuah kali babu-wek doso kabake angkau, nan di sa-tiyok kali babuwek doso, inyo datang kabake angkau, sarato bakato, ’ Min-tak maohlah ambo,' mako, bari ma-ohlah inyo.” 5Rasul-rasul bi bakato kabake Tuhan Isa Almasih, ”Tuhan, kuwaikkanlah iman kami.” 6Tuhan manjawauk, ”Jiko angkau mampunyoi iman sagadang bijo sasawi sajo, mako, angkau bisa ba-kato kabake batang ara ko, ’Tabokek-lah angkau, sarato tatagaklah di dalam lauik,' lah musti batang ara ko ka pa-tuah kabake parentah angkau.” 7” Kok santano salah surang dari an-taro angkau, nan mampunyoi surang pisuruah, nan sadang mambajak di pa-rak, atau nan sadang manggubalokan taranak. Mako, jikok pisuruah tu lah babaliak, apokoh iyo angkau nan ka bakato kabake inyo, ’Capeklah, kama-rilah makan!' 8Tantu indak! Malah sa-baliaknyo, angkau nan ka bakato kaba-ke inyo, ’Sadiyokanlah makanan ambo. Kanakkanlah pakaian nan barasiah, sarato tunggu-ilah ambo, samantaro ambo makan jo minun; sasudah tu, angkau buliah makan.’ 9Pisuruah tu indak paralu doh dipuji, biyapun inyo lah mamatuahi parentah induak sa-mangnyo, iyo ndak? 10Baitu pulo ang-kau. Jikok angkau lah mangarajokan kasadonyo nan lah diparentahkan ka-bake angkau, mako, angkau katokan-lah nan bakcando iko, ’ Kami ko ha-nyolah pisuruah biaso; kami hanyo manjalankan kawajiban kami.’ ” 11Dalam pajalanan ka Yerusalem, Isa Almasih malalui daerah pabatehan Sa-maria jo Galilea. 12Kutiko mamasuak-i sabuwah kampuang, Baliau didatangi dek sapuluah urang nan bapanyakik kulik nan manakuikkan. Urang-urang tu bi tagak dari jauah, 13sarato ba-imbau ”Oih Angku Isa Almasih! Ibo-ilah kami ko!” 14Kutiko Isa Almasih maliyek inyo tu, Baliau bakato, ”Payilah kabake imam-imam, sarato mintaklah inyo tu untuak mamareso panyakik angkau.” Samantaro urang-urang nan sakik tu dalam pajalanan, panyakik inyo tu lah cegak. 15Kutiko salah surang da-ri inyo tu tawu, baraso inyo lah ce-gak, mako, inyo babaliak sambia ba-sorak-sorak mamuji Allah. 16Sudah tu, di adok-an Isa Almasih, inyo su-juik sarato batarimo kasih kabake Baliau. Urang tu, adolah urang Sama-ria. 17Kamudian, Isa Almasih batanyo, ”Indakkoh sapuluah urang cako nan lah dicegakkan? Dima nyo nan sam-bilan urang lai? 18Baa mangko hanyo urang asiang ko sajo, nan babaliak ba-tarimo kasih kabake Allah?” 19Sudah tu, Isa Almasih bakato kabake urang tu, ”Tagaklah, sarato pulanglah lai. Dek karano angkau picayo kabake Am-bo, mako, angkau cegak.” 20Babarapo urang Farisi bi batanyo kabake Isa Almasih, pabilo masonyo Allah datang untuak mamarentah. Isa Almasih manjawauk, ”Pamarentah-an Allah, indak dimuloi jo tando-tan-do nan dapek diliyek dek urang doh, 21sainggo urang-urang dapek bi ba-kato, ’Caliaklah kamari, iko inyo ah!' atau, ’ Inyo di sinan tu!' Dek karano, Allah lah muloi mamarentah di ta-ngah-tangah angkau.” 22Sasudah tu, Isa Almasih bakato pulo kabake pangikuik-pangikuik-Nyo, ”Isuak ka tibo masonyo, angkau niyo maliyek agak sa-ari, dari ari-Nyo Anak Manusia, tapi, angkau indak ka dapek doh maliyeknyo. 23Isuak, urang ka bi bakato kabake angkau, ’Caliaklah, di sinan tu!' atau, ’Caliaklah, di siko!' Tapi, janlah angkau bi payi ka sinan tu mancari Inyo. 24Nan bakcando kilek mamanca di langik, sarato bacahayo dari ujuang ka ujuang, baitu pulolah isuak ka-adaan Anak Manusia di ari-Nyo. 25Tapi, mulo-mulo Inyo musti ba-nyak manangguangkan sansaro, sara-to indak ditarimo dek urang-urang di jaman kiniko. 26Pado ari Anak Manu-sia dinyatokan isuak, ka-adaannyo bak-cando di jaman Nuh sa-isuak. 27Urang bi makan jo minun, sarato bi barumah tanggo; baitulah taruih manaruih, sam pai Nuh masuak ka dalam kapa, sarato tibolah ayie gadang, nan mangaramkan umaik mukaluak kasadonyo. 28Bakcando itu pulo di jaman Lut. Urang bi makan jo minun bi bajuwa bali, bi baparak baladang, sarato bi mambuwek rumah. 29Tapi, kutiko Lut kaluwa dari nagari Sodom, di ari tu api sarato jo malerang, turun dari la-ngik, sarato mambinasokan inyo tu kasadonyo. 30Baitu pulolah ka-ada-annyo isuak, di ari Anak Manusia di-nyatokan. 31Pado ari tu, urang nan sadang di ateh atok paranginan rumahnyo, janlah inyo turun, untuak ma-ambiak barang-barangnyo nan di dalam rumah. Baitu pulo, urang nan sadang di parak, jan-lah inyo pulang ka rumahnyo. 32Kana-ilah, apo nan lah tajadi taradok bini Lut. 33Urang nan ba-usawo nak manyala-maikkan nyawonyo, inyo ka ka-ilangan nyawonyo. Tapi, urang nan ka-ilangan nyawonyo, ba-arati inyo manyalamaik-kan nyawonyo. 34Picayolah: Pado ma-lam tu, duwo urang nan sadang lalok satampaik tidua, nan surang ka diba-wok, sarato nan surang lai ditingga-kan. 35Duwo urang padusi, nan sadang manggiliang gandun, nan surang ka di-bawok, sarato nan surang lai ditingga-kan. [ 36Duwo urang nan sadang baka-rajo di parak, nan surang ka dibawok, sarato nan surang lai ditinggakan.]” 37Pangikuik-pangikuik Isa Almasih bi batanyo, ”Tuhan, dima tu ka ta-jadi?” Isa Almasih manjawauk, ”Dima ado bangkai, di sinan tu ado buruang pa-makan bangkai.”
Copyright
Learn More
min_Latn zho_Hant eng_Latn